AIŠKINAMASIS RAŠTAS

Dėl Molėtų rajono savivaldybės tarybos 2017 m. gruodžio 21 d. sprendimo Nr. B1-230 „Dėl Molėtų rajono savivaldybės mokinių priėmimo į bendrojo ugdymo mokyklas, kurių savininko teises ir pareigas įgyvendina Molėtų rajono savivaldybės taryba, tvarkos aprašo patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Lietuvos Respublikos švietimo, mokslo ir sporto ministras nuo 2020 m. kovo 4 d. pakeitė Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, pavirtinto Lietuvos Respublikos švietimo, mokslo ir sporto ministro 2004 m. birželio 25 d. įsakymu Nr. ISAK-1019 „Dėl priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“ 6 punktą ir 9.1. papunktį. Atsižvelgiant į Vyriausybės atstovo Utenos apskrityje tarnybos prevencines pastabas sprendimo projekte siūloma pakeisti Molėtų rajono savivaldybės mokinių priėmimo į bendrojo ugdymo mokyklas, kurių savininko teises ir pareigas įgyvendina Molėtų rajono savivaldybės taryba, tvarkos aprašo (toliau – aprašas), patvirtinto Molėtų rajono savivaldybės tarybos 2017 m. gruodžio 21 d. sprendimu Nr. B1-230 „Dėl Molėtų rajono savivaldybės mokinių priėmimo į bendrojo ugdymo mokyklas, kurių savininko teises ir pareigas įgyvendina Molėtų rajono savivaldybės taryba, tvarkos aprašo patvirtinimo“ 3, 17, punktus, 3.1., 10.4.2., 12.3., 12.4., 18.1. papunkčius ir juos išdėstyti nauja redakcija.

3 punkte įrašoma, kad Savivaldybės taryba kiekvienais metais iki gegužės 31 d. bendrojo ugdymo mokykloms nustato klasių skaičių kiekviename sraute ir mokinių skaičių kiekvienos klasės sraute.

3.1. papunktyje vietoje „kovo 31 d.“ įrašoma „gegužės 31 d. ir papunktis išdėstomas nauja redakcija.

10.4.2. papunktyje papildomai įrašyta, kad likusias laisvas vietas pirmumo teise gali būti priimami ne tik besimokančių mokinių broliai ir seserys, bet ir įbroliai bei įseserės.

12.3. ir 12.4. papunkčiai sukeisti vietomis.

17. punkte įrašyta, kad prašymai mokytis mokyklose priimami nuo sausio 2 d. iki balandžio 1 d. Į likusias laisvas vietas prašymai priimami iki rugpjūčio 31 d.

18.1. papunktyje išbrauktas laikas nuo kada priimami prašymai mokyklose nes laikas nurodytas 17 punkte.

**2. Šiuo metu esantis teisinis reglamentavimas**

Lietuvos Respublikos švietimo, mokslo ir sporto ministro 2020 m. kovo 4 d. įsakymas Nr. V-327 „Dėl Švietimo ir mokslo ministro 2004 m. birželio 25 d. įsakymo Nr. ISAK-1019 „Dėl priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“ pakeitimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Bus vykdomi teisė aktų reikalavimai.

Neigiamų pasekmių nenumatoma.

**4. Priemonės sprendimui įgyvendinti**

Nėra

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nereikia.

**6.Vykdytojai, įvykdymo terminai**

Ugdymo įstaigos, Molėtų rajono savivaldybės administracija.